বেপরোয়া অর্থ সংগ্রহের বাজেট শুধুই ধাপ্পাবাজি | প্রথম পাতা | Jugantor
রবিবার, ৩০ জুলাই ২০১৭
আর্কাইভ
ই-পেপার
ফনেটিক ইউনিজয়
সার্চ

প্রচ্ছদ
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারাদেশ
বিনোদন
শিক্ষাঙ্গন
পবিত্র হজ
দ্বিতীয় সংস্করণ
বিচ্ছু
আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
শিল্প বাণিজ্য
আনন্দ নগর
একদিন প্রতিদিন
টিউটোরিয়াল
চিঠিপত্র
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
উত্তরের জনপদ
আবহমান চট্টগ্রাম
রাজধানীর খবর
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
পবিত্র হজ
ফিচার
সুরঞ্জনা (১২ জুন, ২০১৭)সাহিত্য সাময়িকী (০৯ জুন, ২০১৭)ইসলাম ও জীবন (০৯ জুন, ২০১৭)সুস্থ থাকুন (১০ জুন, ২০১৭)অর্থনীতি (১১ জুন, ২০১৭)তারাঝিলমিল (০৮ জুন, ২০১৭)প্রতিমঞ্চ (০৬ জুন, ২০১৭)স্বজন সমাবেশ (০৭ জুন, ২০১৭)প্রকৃতি ও জীবন (১০ জুন, ২০১৭)ঘরে বাইরে (০৬ জুন, ২০১৭)পরবাস (০৩ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (০৯ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (১১ জুন, ২০১৭)
দ্বিতীয় সংস্করণ
বিচ্ছু
হোম
প্রথম পাতা
যুগান্তর রিপোর্ট    |
প্রকাশ : ১২ জুন, ২০১৭ ০০:০০:০০
প্রিন্টঅঅ-অ+
বিএনপির বিশ্লেষণ
বেপরোয়া অর্থ সংগ্রহের বাজেট শুধুই ধাপ্পাবাজি
ভ্যাট কমানো এবং আবগারি শুল্ক ও কৃষি যন্ত্রপাতির ওপর কর প্রত্যাহার দাবি * বিনিয়োগের সুষ্ঠু পরিবেশ না থাকায়ই অর্থ পাচার * অর্থনৈতিক ব্যবস্থাকে বড় ঝুঁকিতে ফেলবে * ঘাটতি পূরণে বৈদেশিক সূত্র থেকে ৮০ শতাংশ প্রবৃদ্ধি অসম্ভব
২০১৭-১৮ অর্থবছরের প্রস্তাবিত বাজেট প্রত্যাখ্যান করেছে বিএনপি। তারা বলছে, বেপরোয়া অর্থ সংগ্রহের এ বাজেট বাস্তবায়নযোগ্য নয়। সেই সঙ্গে বিভিন্ন পণ্যের ওপর আরোপিত ১৫ শতাংশ ভ্যাটের (মূল্য সংযোজন কর) হার ভোক্তাদের সহনীয় পর্যায়ে কমানোর দাবি জানিয়েছে দলটি। দাবি জানিয়েছে ব্যাংকের আমানতের ওপর বর্ধিত আবগারি শুল্ক ও কৃষি যন্ত্রপাতির ওপর ১৯ শতাংশ করারোপের প্রস্তাব বাতিলের। রোববার জ্যেষ্ঠ কয়েক নেতাকে সঙ্গে নিয়ে মহাসচিব মির্জা ফখরুল ইসলাম আলমগীর সংবাদ সম্মেলনে বিএনপির পক্ষে আনুষ্ঠানিক এ প্রতিক্রিয়া জানান।
১ জুন জাতীয় সংসদে অর্থমন্ত্রী আবুল মাল আবদুল মুহিত ৪ লাখ ২৬৬ কোটি টাকার বাজেট প্রস্তাব করেন। তা পর্যালোচনা করে ১০ দিন পর রোববার গুলশানে বিএনপি চেয়ারপারসনের রাজনৈতিক কার্যালয়ে এ সংবাদ সম্মেলন করল দলটি। এতে স্থায়ী কমিটির সদস্য ড. খন্দকার মোশাররফ হোসেন, ড. আবদুল মঈন খান, নজরুল ইসলাম খান, আমীর খসরু মাহমুদ চৌধুরী ও চেয়ারপারসনের
উপদেষ্টা ইসমাইল জবিউল্লাহ উপস্থিত ছিলেন।
মির্জা ফখরুল বলেন, বাজেটে মানবসম্পদ খাত ও কৃষি খাত উপেক্ষিত হয়েছে। প্রধান্য পেয়েছে চোখ ধাঁধানো কিছু মেগা প্রকল্প। স্বাস্থ্য, শিক্ষাসহ প্রয়োজনীয় ও জনকল্যাণমূলক
খাতগুলোকে অবহেলা করা হয়েছে। আমরা মনে করি, এটা নিছক বিরাট অংকের বাজেট প্রচারণার ধাপ্পাবাজি ছাড়া আর কিছুই নয়। এটা মানুষকে বোকা বানানোর বাজেট, এটা প্রতারণার বাজেট। বাজেট দেখে মনে হচ্ছে, এতে কল্যাণমুখী লক্ষ্যগুলো অর্থমন্ত্রীর বিবেচনায় আসেনি। এ কারণে আমরা আশাহত ও ক্ষুব্ধ। জনগণের কাছে সরকারের কোনো দায়বদ্ধতা নেই বলেই এ বঞ্চনার বাজেট জনগণের কাছে গ্রহণযোগ্য নয়। এ বাজেট আমরা প্রত্যাখ্যান করছি।
বিএনপি মহাসচিব বলেন, বাজেটের কিছু কিছু প্রস্তাব আমাদের অর্থনৈতিক ব্যবস্থাকে বড় ঝুঁকির মধ্যে ফেলতে পারে। লোকের চোখে দৃশ্যমান উন্নয়ন করতে গিয়ে, দ্বিগুণ-চারগুণ অর্থ ব্যয় করে একদিকে সম্পদের অপচয় ঘটানো হচ্ছে। অন্যদিকে রেন্ট-সিকিং বা দুর্নীতির সুযোগ করে দেয়া হচ্ছে। প্রকল্প গ্রহণে স্বচ্ছতা বজায় রাখা হচ্ছে না। এছাড়াও প্রকল্প ব্যয় ও ব্যয়ের গুণগত মান বজায় রাখা হচ্ছে না। যে বাজেটে ব্যয়ের গুণগত মান বাড়ানোর কোনো দিকনির্দেশনা নেই, সেই বাজেট জনগণের কাছে গ্রহণযোগ্য হতে পারে না।
মির্জা ফখরুল বলেন, বিদায়ী বছরের তুলনায় এডিপির (বার্ষিক উন্নয়ন কর্মসূচি) আকার আসন্ন অর্থবছরে ৩৮ দশমিক ৬ শতাংশ বাড়ানো হয়েছে। এক লাফে এ ব্যয় অলীক ও অবাস্তব। একদিকে প্রস্তাবিত বাজেটের অনুন্নয়ন ব্যয় জিডিপির ১০ দশমিক ৮ শতাংশ। অন্যদিকে উন্নয়ন ব্যয় ৭ দশমিক ৪ শতাংশ। এ থেকে স্পষ্ট প্রতীয়মান হয়েছে, প্রস্তাবিত বাজেটে অতীতের ধারায় অনুন্নয়ন ব্যয়ের প্রাধান্য অব্যাহত থাকছে। এত বিশাল আকারের বাজেটেও এ ধারা থেকে বের হয়ে আসা সম্ভব হল না- এটা অত্যন্ত উদ্বেগের বিষয়।
ঘাটতি পূরণে বৈদেশিক সূত্র থেকে ৮০ শতাংশ প্রবৃদ্ধির চিন্তাকে ‘অসম্ভব ও কল্পনাপ্রসূত’ বলেছেন ফখরুল। তিনি বলেন, প্রস্তাবিত বাজেটে মোট ঘাটতি ১ লাখ ১২ হাজার ২৭৫ কোটি টাকা। তা পূরণের জন্য বৈদেশিক সূত্র থেকে প্রাপ্তি ধরা হয়েছে ৫১ হাজার ৯২৪ কোটি টাকা। অথচ সংশোধিত ২০১৬-১৭ অর্থবছরের বাজেটে এর পরিমাণ ২৮ হাজার ৭৭৭ কোটি টাকা। সংশোধিত বাজেটের তুলনায় বৈদেশিক সূত্রের মাধ্যমে ঘাটতি পূরণে ৮০% বৃদ্ধি ধরা হয়েছে। বাংলাদেশে বৈদেশিক সূত্রগুলো যে ঋণ বা অনুদান দেয়ার প্রতিশ্রুতি করে তা দক্ষতার অভাবে পুরোমাত্রায় ছাড় করানো সম্ভব হয় না। বেশিরভাগ ক্ষেত্রে বৈদেশিক সাহায্যপুষ্ট প্রকল্পগুলো শুরু করাই সম্ভব হয় না। সুতরাং প্রস্তাবিত বাজেটে এ সূত্রের ৮০% প্রবৃদ্ধি একেবারেই অসম্ভব, কল্পনা করাও কঠিন।
মির্জা ফখরুল আরও বলেন, পরিস্থিতি দেখে মনে হচ্ছে, বাজেট প্রণয়নকারীরা নিছক হিসাবের অংক মেলাতে গিয়ে তাদের পছন্দসই সংখ্যাটি বসিয়ে দিয়েছেন। একটি গবেষণা প্রতিষ্ঠান মন্তব্য করেছে, অর্থায়নের সব উৎস দেখার পর যখন ব্যয়ের হিসাব মিলছে না। তখন পুরোটাই বৈদেশিক সাহায্য থেকে আসবে বলে ধরে নিয়ে যোগ করে দেয়া হয়েছে। যে লক্ষ্য ঠিক করা হয়েছে, সেটা ৪ বছরেও বাংলাদেশ করতে পারেনি।
সঞ্চয়পত্রের সুদের হার কমানোর প্রস্তাবে এ থেকে প্রাপ্তি কমে যাবে বলেও আশঙ্কা করেছেন মির্জা ফখরুল। তিনি বলেন, এতেও বাজেট ঘাটতি অর্থায়ন কঠিন হবে।
মির্জা ফখরুল বলেন, বাংলাদেশ পরিসংখ্যান ব্যুরো হিসাব দিয়েছে খাদ্যশস্য উৎপাদন এবার ২ দশমিক ৫ শতাংশ বেড়েছে। প্রশ্ন হল, ধান উৎপাদন যদি আগের বছরের বাম্পার ফলনের চেয়ে ২ দশমিক ৫ শতাংশ বাড়ে তাহলে দাম এত চড়া কেন? বাস্তবতা হচ্ছে, বর্তমানে চালের দাম ৪৮ টাকা হয়ে যাওয়ায় প্রায় ২ কোটি নিন্মবিত্ত পরিবারের খাদ্য নিরাপত্তা মারাত্মক হুমকিতে পড়েছে। একই সঙ্গে সরকার কৃষি খাতে ধনাত্মক প্রবৃদ্ধির যে সম্ভাবনার কথা বলেছে তাও বাস্তবসম্মত নয়।
মির্জা ফখরুল বলেন, পরিসংখ্যানে তেলেসমাতি ঘটিয়ে উচ্চতর প্রবৃদ্ধি অর্জনের চমক দেখানো হচ্ছে। সরকার পরিসংখ্যানজনিত বিভ্রাট ঘটিয়ে জিডিপি প্রবৃদ্ধির হার বাড়িয়ে দেখানোর সংস্কৃতি থেকে বের হয়ে আসতে পারেনি। প্রশ্নবিদ্ধ জিডিপি প্রবৃদ্ধি দেখিয়ে নীতিনির্ধারকরা এক ধরনের আত্মতুষ্টিজনিত রোগে ভুগছেন।
সম্প্রতি প্রকাশিত গ্লোবাল ফাইন্যান্সিয়াল ইন্টিগ্রিটি প্রতিবেদনের উদ্ধৃতি দিয়ে বিএনপির মহাসচিব বলেন, ২০১৪ সালে অর্থ পাচারের পরিমাণ জিডিপি প্রবৃদ্ধির ৪ শতাংশের মতো। জিডিপি প্রবৃদ্ধির ৭ শতাংশের মধ্যে যদি ৪ শতাংশ পাচার হয়ে যায়, তাহলে দেশের অর্থনৈতিক লেনদেনে কিভাবে প্রবৃদ্ধির প্রভাব লক্ষণীয় হবে। এ থেকে বিনিয়োগকারীদের আস্থার ঘাটতির বিষয়টিও স্পষ্ট হয়ে ওঠেছে। পাচার হওয়া এ টাকার বড় অংশ হল অবৈধ উপায়ে অর্জিত কালো টাকা।
বিএনপির মহাসচিব বলেন, পাচার হওয়ার অন্যতম কারণ দেশে রাজনৈতিক অস্থিতিশীলতা, বিনিয়োগের সুষ্ঠু পরিবেশের অভাব, দেশের অর্থনীতির প্রতি আস্থার অভাব, দেশের বাইরে নিরাপদ বলয় তৈরি করে সুযোগ মতো বেরিয়ে যাওয়া যায়, ব্যাংকিং খাতের করুণ অবস্থা ও লুটের টাকার একটি নিরাপদ আশ্রয় তৈরি করা। বিদেশে বাংলাদেশের এত অর্থ চলে যাচ্ছে, অথচ সরকার একেবারেই নীরব, কোনো উদ্যোগ তাদের নেই।
রাষ্ট্রায়ত্ত ব্যাংকগুলোতে মূলধন ঘাটতি ১৬ হাজার ৮শ’ কোটি টাকা পূরণে জনগণের ওপর বাড়তি করারোপের প্রস্তাবের কঠোর সমালোচনা করেন বিএনপির মহাসচিব। তিনি বলেন, সামগ্রিক বিবেচনায় নিলে বাজেটের কর কাঠামো অত্যন্ত পশ্চাৎমুখী। বেশিরভাগ কর আসবে পরোক্ষ সূত্র থেকে। পরোক্ষ করের বোঝা ধনী-গরিব নির্বিশেষে সব শ্রেণীর ভোক্তাদের ওপর সমান হারে বর্তায়। এ ধরনের কর জনকল্যাণ বিরোধী।
এ বাজেটে সর্বনিন্ম আয়করযোগ্যতার কোনো পরিবর্তন আনা হয়নি। ফখরুল বলেন, মূল্যস্ফীতির ওপর ভিত্তি করে এ স্তরটি নির্ধারণ করা যেত। আর বাজেটের আকার বড় হলেও আনুপাতিক হারে কৃষি ভর্তুকির আকার বাড়েনি।
মির্জা ফখরুল বলেন, বাজেটে প্রস্তাবিত ১৫% ভ্যাট দক্ষিণ ও দক্ষিণ-পূর্ব এশিয়ায় সর্বোচ্চ। এবারের বাজেটে আরোপিত ভ্যাট প্রায় সব পণ্যের ওপর প্রযোজ্য। তবে অর্থমন্ত্রী মানুষকে বোকা বানানোর জন্য জীবন্ত ঘোড়া, খচ্ছর ও ঘোটক, নানা ধরনের শূকরের মাংস, টার্কি ও বিভিন্ন জীবন্ত পক্ষীসহ কিছু পণ্য সামগ্রীকে ভ্যাটশূন্য তালিকায় রেখেছেন। এ তালিকায় বেশ কিছু পণ্য রয়েছে, যেগুলো দেশের সাধারণ মানুষ আদৌও ব্যবহার করে না। এভাবে ভ্যাটশূন্য অপ্রয়োজনীয় পণ্যের লম্বা তালিকা যোগ করে অর্থমন্ত্রী বাহাবা কুড়ানোর চেষ্টা করেছেন। এভাবে শূন্য ভ্যাট তালিকা প্রহসনে পরিণত হয়েছে।
মির্জা ফখরুল বলেন, উচ্চহারে ভ্যাট আহরণের ফলে দ্রব্যমূল্য বাড়বে, মূল্যস্ফীতির চাপ বাড়বে, জীবনযাত্রার ব্যয় বাড়বে বিশেষ করে মধ্যবিত্ত, নিন্মবিত্ত ও দরিদ্র মানুষ ভয়ানক দুর্ভোগের মধ্যে পড়বেন। প্রয়োজনীয় বিভিন্ন পণ্যের ওপর আরোপিত ১৫% ভ্যাটের হার ভোক্তাদের সহনীয় পর্যায়ে কমানোর দাবি জানাচ্ছি। সৌর প্যানেলের ওপর আমদানি শুল্ক প্রত্যাহারের দাবিও জানান বিএনপি মহাসচিব।
বিএনপি মহাসচিব বলেন, পোলট্রি ফিডের ওপর আমদানি শুল্ক ৫ শতাংশ থেকে বাড়িয়ে ১০ শতাংশ করায় এ শিল্প ক্ষতিগ্রস্ত হবে। এছাড়াও আমদানি শুল্ক, সম্পূরক শুল্ক ও ভ্যাট আারোপের ফলে রড, সিমেন্ট ও পাথরের দাম বেড়ে যাবে। তার সঙ্গে ফ্ল্যাট কেনাবেচার ওপর ১৫ শতাংশ ভ্যাট আবাসন খাতে নেতিবাচক প্রভাব পড়বে।
খন্দকার মোশাররফ হোসেন বলেন, যেভাবে বিভিন্ন পণ্যের ওপর ১৫% ভ্যাট আরোপ করা হয়েছে, এটি সাধারণ মানুষের পকেট থেকে জোর করে অর্থ আদায়ের মতো। অতীতে যেভাবে ইংরেজরা জোর করে কৃষকদের নীল চাষে বাধ্য করত। একইভাবে বিদ্যুৎ ও জ্বালানি তেলের ওপর ১৫% ভ্যাট আরোপের প্রস্তাব করা হয়েছে। একই পণ্যের ওপর বারবার ট্যাক্স দিতে হবে।
এক প্রশ্নের উত্তরে আবদুল মঈন খান বলেন, প্রস্তাবিত বাজেট কখনো স্বাস্থ্যকর বাজেট হতে পারে না। বাজেটে অনুন্নয়ন খাতে ব্যয় বেশি রাখা হয়েছে।
সাবেক বাণিজ্যমন্ত্রী আমীর খসরু মাহমুদ চৌধুরী বলেন, বাজেটে যে জাতীয় প্রবৃদ্ধির হার দেখানো হয়েছে, তা প্রশ্নবিদ্ধ। প্রবৃদ্ধি বাড়লে আয় তো বাড়বে, সেটা তো হচ্ছে না। বিবিএসের তথ্য অনুযায়ী সত্যিকারের আয় ৮ শতাংশ কমে গেছে। বিশ্বে হাইয়েস্ট কস্ট অব ডুইং বিজনেস বাংলাদেশে। চাঁদাবাজি, দুর্নীতি, আর্থিক খাতে অব্যবস্থাপনার কারণে এখানে ব্যবসায় যে আয় করবেন, সেটা কমে গেছে। ফলে ব্যবসায় যে সারপ্লাস থাকবে, সেটা একেবারে কমে গেছে। এর ফলে বিনিয়োগও হচ্ছে না, টাকা বাইরে চলে যাচ্ছে। অর্থাৎ রিয়েল ইকোনমি পারফর্ম না করার কারণে পুরো চাপটা চলে যাচ্ছে জনগণের ওপরে। যেটা ১৫% ভ্যাট, ব্যাংকের আমানতের ওপর আবগারি শুল্ক ইত্যাদি ইত্যাদি।
শীর্ষ খবর
সর্বশেষ খবর
জাতীয়
কাজ না পেয়েও পুলিশের পোশাক বানায় বেক্সিমকো
মুখ থুবড়ে পড়েছে স্মার্টকার্ড প্রকল্প
আন্তর্জাতিক
শ্রীলংকার সমুদ্র বন্দরের নিয়ন্ত্রণ পেল চীন
পাকিস্তানে চীনের বিপুল বিনিয়োগের কী হবে
রাজনীতি
জিয়া চ্যারিটেবল দুর্নীতি মামলায় ৪ সাক্ষীকে জেরার অনুমতি
বিশেষ ক্ষমতা আইনের মামলায় খোকনের জামিন
খেলা
ভারত জিতল চারদিনেই
২২২ মিলিয়ন ইউরোর এক পয়সাও কম নয়
আসামিদের বিরুদ্ধে রিমান্ড আবেদন
চীনকে না খোঁচানোর নির্দেশ মোদির
মেহেরপুরে আ'লীগ কর্মীকে কুপিয়ে হত্যা
দোষীদের বিরুদ্ধে সহযোগী সংগঠনকে ব্যবস্থা নেয়ার নির্দেশ
শিবগঞ্জে সড়কে প্রাণ গেলো দুইজনের
কক্সবাজারে ৪ লাখ ৩০ হাজার পিস ইয়াবা উদ্ধার
বাংলাদেশ-ভারত দ্বন্দ্বের জন্য দায়ী সামাজিক যোগাযোগ মাধ্যম
সুন্দরবনে র‌্যাবের সঙ্গে 'বন্দুকযুদ্ধে' ছোট মজনু বাহিনীর প্রধান নিহত
জিয়া চ্যারিটেবল দুর্নীতি মামলায় ৪ সাক্ষীকে জেরার অনুমতি
বিশেষ ক্ষমতা আইনের মামলায় খোকনের জামিন
প্রথম পাতা বিভাগের অারও খবর
লিজ বাণিজ্যে ডুবছে বিমান
ভিকটিমদের একজন সাফাতের শ্যালিকা?
কষ্ট পেয়ে ভালোবাসতে শেখায় রমজান
উন্নয়ন যন্ত্রণায় নাকাল রাজধানীবাসী
বাংলাদেশ-ভারত সেমিফাইনাল
অগ্রণী ব্যাংকের পদে পদে অনিয়ম-দুর্নীতি
বেপরোয়া অর্থ সংগ্রহের বাজেট শুধুই ধাপ্পাবাজি
অনিশ্চয়তায় তেরেসার সরকার গঠন
এই বাংলাদেশ ফাইনালে খেলার যোগ্যতা রাখে
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
চিঠিপত্র
বাতায়ন
আইটি বিশ্ব
দশ দিগন্ত
আনন্দ নগর
একদিন প্রতিদিন
খেলা
টিউটোরিয়াল
সুরঞ্জনা
শিল্প বাণিজ্য
উত্তরের জনপদ
আবহমান চট্টগ্রাম
বাংলার মুখ
শোক সংবাদ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com
Design and Developed by
উপরে
শিরোনাম :
আসামিদের বিরুদ্ধে রিমান্ড আবেদন       দোষীদের বিরুদ্ধে সহযোগী সংগঠনকে ব্যবস্থা নেয়ার নির্দেশ       কক্সবাজারে ৪ লাখ ৩০ হাজার পিস ইয়াবা উদ্ধার        সুন্দরবনে র‌্যাবের সঙ্গে 'বন্দুকযুদ্ধে' ছোট মজনু বাহিনীর প্রধান নিহত       জিয়া চ্যারিটেবল দুর্নীতি মামলায় ৪ সাক্ষীকে জেরার অনুমতি